Gaga: Five Foot Two

Gaga: Five Foot Two er heimildamynd frá árinu 2017 um bandaríska söngkonuna og lagahöfundinn Lady Gaga. Myndin skjalfestir atburðina í kringum framleiðslu og útgáfu á fimmtu breiðskífu hennar, Joanne, og flutning hennar í hálfleikssýningu á 51. Super Bowl, úrslitaleik bandarísku NFL deildarinnar.  Leikstjóri myndarinnar er Chris Mourkarbel. Myndin var frumsýnd á alþjóðlegu kvikmyndahátiðinni í Toronto (TIFF) árið 2017 áður en hún kom út á heimsvísu á Netflix 22. september 2017. Hún var einnig sýnd á evrópska hluta tónleikaferðalags Gaga, Joanne World Tour, fyrir hverja sýningu.

 Ágrip 
Samkvæmt Netflix er Gaga: Five Foot Two í cinéma vérité stíl, sem leið til að veita áhorfendum „ófilteraðan, baksviðs aðgang“ að ári í lífi Gaga, þar sem þau fara yfir framleiðslu og útgáfu fimmtu stúdíóplötu hennar, Joanne. Farið er yfir marga atburði, þar á meðal reynslu hennar af fylgdarliði sínu, kynni hennar af aðdáendum og baráttu hennar við langvarandi sársauka af völdum vefjagigtar. Myndin býður einnig upp á víðtæka sýn á sköpun og framkvæmd flutnings hennar sem aðalflytjandi í hálfleikssýningu 51. Super Bowl, úrslitaleik bandarísku NFL deildarinnar, auk margvíslegra annarra viðfangsefna og atburða, þar á meðal heimilislíf hennar, tökur á gestahlutverki hennar sem persónan Scáthach í American Horror Story: Roanoke, og umræður um deilur hennar við söngkonuna Madonnu, auk annara atriða.

 Leikarar 
 Lady Gaga
 Angelina Calderone Germanotta, amma
 Cynthia Germanotta, móðir
 Joe Germanotta, faðir
 Natali Germanotta, systir
 Sonja Durham, meðlimur í Haus of Gaga og vinur
 Bobby Campbell, umboðsmaður
 Tony Bennett, tónlistarmaður
 Brian Newman, tónlistarmaður
 Florence Welch, tónlistarkona
 BloodPop, upptökustjóri
 Mark Ronson, upptökustjóri
 Richy Jackson, danshöfundur
 Frederic Aspiras, hárgreiðslumeistari
 Ruth Hogben, kvikmyndagerðarkona
 Donatella Versace, tískuhönnuður

 Viðtökur gagnrýnenda 
Gaga: Five Foot Two hefur fengið almennt góða dóma frá gagnrýnendum. Á Rotten Tomatoes hefur hún 73% samþykki, byggt á 41 umsögn, með meðaleinkunnina 6,40 af 10. Samdóma gagnrýni vefsíðunnar segir: „Gaga: Five Foot Two býður upp á hrífandi innsýn í líf stórstjörnunnar á bak við tjöldin, en veikist að vísu vegna ósamræmis í áherslu og skorti á myndefni frá flutningi.“ Á Metacritic er vegin meðaleinkunn myndarinnar 63 af 100, byggt á dómum 15 gagnrýnenda, sem gefur til kynna „almennt góða dóma“.

Kvikmyndagagnrýnandinn Owen Gleiberman fór yfir heimildarmyndina fyrir Variety og sagði að „Gaga geislar af kraftmikilli orku — hún er ákaflega fyndin og sjálfsmeðvituð“, og bar myndina saman við aðrar tónlistarheimildarmyndir eins og Madonna: Truth or Dare frá 1990. Hann lofaði stefnu Moukarbel og sagði að honum hafi tekist að stokka upp í hlutunum og sýnt frá andlegu niðurbroti Gaga sem og vináttu sína við aðdáendur. 

Leslie Felperin frá tímaritinu The Hollywood Reporter hrósaði senunum í heimildarmyndinni eins og þeim sem sýndu Gaga spila lagið „Joanne“ fyrir ömmu sína, en fannst að þrátt fyrir alla ögrandi myndatökuna var söngkonan einbeittari og meðvituð um framkomu sína. Felperin var jákvæð varðandi tæknileg atriði myndarinnar og sagði „pakkinn er settur saman með hæfni og stíl, með tignarlegri klippingu frá Greg Arata sem hjálpar við að skapa sterka tilfinningu fyrir samheldna sögu. Mourkarbel og hljóðstjórar nota oft þrútnandi hljóðrásir og hraðvirka klippingu til að gefa til kynna brjálæði lífs Gaga.“

 Kvikmyndaplakat 
Plakat og forsíðumynd heimildarmyndarinnar, sem sýnir regnbogafossa, blóm, og auka auga streyma niður andlit Gaga, var búið til af þýska listamanninum Pierre Schmidt (einnig þekktur sem Drømsjel). Verk Drømsjel, sem einkennast af súrrealískri blöndu af gamaldags klippimyndum og stafrænni meðhöndlun, vakti athygli leikstjóra myndarinnar, Chris Moukarbel, á Instagram. Samkvæmt Drømsjel var verkið samstarfsverkefni á milli hans sjálfs, Gaga, teymis hennar, Netflix og hollenska ljósmyndatvíeykisins Inez og Vinoodh, sem tóku myndina fyrir plakatið. Tvíeykið hefur myndað Gaga fyrir ýmis verkefni áður, þar á meðal kápu smáskífu hennar, „Applause“, frá 2013. Samkvæmt Tilly Martin frá vefsíðunni Creative Boom passar listaverkið alveg inn í einkennisstíl Drømsjel sem sameinar klippimyndir af gamaldags myndmáli af tísku með stafrænni meðferð til að framleiða litríka og súrrealíska samsetningu. Ásamt stafrænu listamönnunum Laura Albert, Christophe Remy og Melissa Murillo nefnir Drømsjel listamennina Salvador Dalí og Friedrich Nietzsche sem helstu áhrifavalda á verk sín.
Viðurkenningar

 Verðlaun Dagsetning athafnar Flokkur Verðlaunahafar og tilnefningar Niðurstöður  Cinema Audio Society Awards 24. febrúar 2018 Outstanding Achievement in Sound Mixing for a Motion Picture – Documentary Jonathan WalesJason Dotts   Hollywood Music in Media Awards 17. nóvember 2017 Music Documentary / Special Program Gaga: Five Foot Two   MTV Movie & TV Awards 16. júní 2018 Best Music Documentary  Gaga: Five Foot Two   NME Awards 13. febrúar 2018 Best Music Film  Gaga: Five Foot Two   Webby Awards14. maí 2018 Online Film & Video: Best Music – People's ChoiceGaga: Five Foot TwoLive Nation Productions  Online Film & Video: Best Editing – People's Choice  
Heimildir


 Tilvísanir 

 Tenglar 



Flokkur:Lady Gaga
Flokkur:Kvikmyndir frumsýndar 2017
Flokkur:Bandarískar heimildarmyndir